Document ID: 32013D0525

РЕШЕНИЕ ЗА ИЗПЪЛНЕНИЕ НА СЪВЕТА
от 22 октомври 2013 година
за изменение на Решение за изпълнение 2011/77/ЕС за предоставяне на финансова помощ за Ирландия от страна на Съюза
(2013/525/ЕС)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за функционирането на Европейския съюз,
като взе предвид Регламент (ЕС) № 407/2010 на Съвета от 11 май 2010 година за създаване на европейски механизъм за финансово стабилизиране (1), и по-специално член 3, параграф 2 от него,
като взе предвид предложението на Европейската комисия,
като има предвид, че:
(1)
По искане на Ирландия Съветът отпусна финансова помощ на страната с Решение за изпълнение 2001/77/ЕС (2) в подкрепа на една амбициозна програма за икономически и финансови реформи, чиято цел е възстановяване на доверието, връщане на устойчивия икономически растеж и осигуряване на финансова стабилност в Ирландия, еврозоната и Съюза.
(2)
На 10 юли 2013 г. Комисията завърши десетия преглед на ирландската програма за икономически реформи.
(3)
С цел да позволи цялостна и задълбочена оценка на спазването на изискванията на програмата и на дължимата грижа в рамките на последния преглед и да осигури възможност решението относно изплащането на последния транш да бъде взето в срок, е необходимо кратко удължаване на срока за предоставяне на финансовата помощ.
(4)
Решение за изпълнение 2011/77/ЕС следва поради тази причина да бъде съответно изменено,
ПРИЕ НАСТОЯЩОТО РЕШЕНИЕ:
Член 1
Член 1, параграф 2 от Решение за изпълнение 2011/77/ЕС се заменя със следното:
„2. Финансовата помощ от Съюза се предоставя за три години и два месеца, считано от първия ден след влизане в сила на настоящото решение.“
Член 2
Настоящото решение влиза в сила в деня на нотифицирането му.
Член 3
Адресат на настоящото решение е Ирландия.
Съставено в Люксембург на 22 октомври 2013 година.

Labels: 2
19
5
18
15